Kykladane

Kykladane (gresk Κυκλάδες) er ei øygruppe i Hellas som ligg sentralt i Egearhavet. Ho ligg søraust for det greske fastlandet. Namnet refererer til øyane rundt (κυκλάς) den heilage øya Dílos.

Kykladane består av om lag 220 øyar, og dei største av desse er Amorgós, Anafi, Ándros, Andíparos, Dílos, Íos, Kéa, Kímolos, Kýthnos, Mílos, Mýkonos, Náxos, Páros, Folégandros, Sérifos, Sífnos, Síkinos, Sýros, Tínos og Santoríni. Dei fleste av dei mindre øyane er ikkje busette.

Øygruppa var tidlegare eit prefektur i Hellas, men frå 2011 inngår Kykladane saman med Dodekanesane i periferien Dei sørlege egeiske øyane. Kykladane er delt inn i ni periferieiningar: Ándros, Tínos, Mýkonos, Sýros, Kéa-Kýthnos, Mílos, Náxos, Páros og Thíra.

Ermoúpoli på Sýros er hovudbyen i Kykladane og er det administrative senteret i periferien.

Øyane er toppar av undersjøiske fjell bortsett frå dei to vulkansk øyane Mílos og Santoríni (Thera). Klima et hovudsakleg tørt og mildt, men bortsett frå Náxos er ingen av dei særleg frodige. Innan jordbruk vert det produsert vin, frukt, kveite, olivenolje og tobakk.

 Historie 
mini|Kykladane ligg rundt Dílos.

Den kykladiske kulturen seint i steinalderen og tidleg i bronsealderen er mest kjend for dei flate kvinnelege gudebileta som er skjert inn i den kvite marmoren på øya. Dette vart gjort fleire hundreår før Den minoiske kulturen oppstod på Kreta lenger sør.

Ein steinalderkultur med element frå både Anatolia og det greske fastlandet oppstod vest i Egearhavet før år 4000 fvt., og var basert på emmerkveite, sauer og geiter, grisar og tunfiske. Utgravingar er gjort i Saliagós og Kefála (på Kéa) med funn etter kopararbeid. Kvar av dei små øyane i Kykladane kunne ikkje halde meir enn eit par tusen innbyggjarar. Etter at palasskulturen oppstod på Kreta vart Kykladane stort sett uviktige, bortsett frå Delos, som var ein heilag stad gjennom antikken.

 Administrativ inndeling 

 Periferieining  Kommune  Tidlegarekommune  Postnummer  Retningsnummer Ándros  Ándros  Ándros by  845 00   22820-2   Ydroúsa  845 01  22820-7     Kórthi  845 02  22820-6 Tínos  Tínos  Tínos  842 00  22830-2   Exómvourgo  842 00  22850-5   Pánormos  842 01  22830-3 Mýkonos  Mýkonos  Mýkonos  846 00  22890-2 Sýros  Sýros-Ermoúpoli  Ermoúpoli  841 00  22810-2   Áno Sýros  841 00  22810-8   Posidonía  841 00  22810-4 Kéa-Kýthnos  Kéa  Kéa  840 02  22880-2  Kýthnos  Kýthnos  840 06  22810-3 Mílos  Sérifos  Sérifos  840 02  22810-5  Sífnos  Sífnos  840 03  22840-3  Kímolos  Kímolos  840 04  22870-5  Mílos  Mílos  848 00  22870-2 Náxos  Amorgós  Amorgós  840 08  22850-2  Náxos og dei små Kykladane  Náxos  843 00  22850-2   Drymalía  843 02  22850   Donoúsa  843 00  22850-5   Koufonísia  843 00  22870-7   Skhinoúsa  843 00  22870-7   Iráklia  843 00  22870-7 Páros  Andíparos  Andíparos  840 07  22840-6  Páros  Páros  844 00  22840-2 Thíra  Folégandros  Folégandros  840 11  22860  Síkinos  Síkinos  840 10  22860-5  Íos  Íos  840 01  22860-9  Santoríni  Santoríni  847 00  22860-2   Ía  847 02  22860-7  Anáfi  Anáfi  840 09  22860-6

 Kjelder 

Denne artikkelen bygger på «Cyclades» frå ,  den 9. august 2007.  

 Bakgrunnsstoff 

 Jeremy B. Rutter, "The Prehistoric Archaeology of the Aegean" 

Kategori:Øyar i Hellas
Kategori:Prefektur i Hellas

Kategori:Øyar i Egearhavet
Kategori:Øygrupper i Europa
Kategori:Periferien Dei sørlege egeiske øyane
Kategori:Dei egeiske øyane